HírExtra - Jubileumi Budapest Bár lemez
Jubileumi Budapest Bár lemez
Budapest - Volume 7 címmel készített új lemezt az idén tizedik születésnapját ünneplõ Budapest Bár. A friss anyagon a produkció nyolc énekese szerzõként is szerepel, vadonatúj zenét írt az albumra Presser Gábor is.
2017. november 9. csütörtök 14:26 - HírExtra
A fõváros által ihletett lemez bemutató koncertje november 13-án lesz a MOM Kulturális Központban, az idén jubileumát ünneplõ Budapest Bár 10 év 10 különleges koncertsorozata részeként. Az est vendége Presser Gábor - közölte a menedzsment kedden az MTI-vel.
Az LGT zeneszerzõje és billentyûse, Presser Gábor Petri György Sláger címû versére írt dalt, amelyet maga ad elõ a lemezen. Az anyagon hallható az LGT klasszikus felvétele, az Embertelen dal Budapest báros feldolgozása. Az album záró darabja egy másik ikonikus dal, Cseh Tamás Budapestje, amelynek zeneszerzõje Másik János, szövegírója Bereményi Géza.
A Budapest - Volume 7-re új dalt írt a produkcióban eddig fõként énekesként szerepelt nyolc hang, Ferenczi György, Frenk, Keleti András, Kiss Tibor, Kollár-Klemencz László, Németh Juci, Rutkai Bori és Szûcs Krisztián is. A lemezen szving, pop, rock, sanzon és kuplé is hallható, a korábbi évtizedek slágerei közül felcsendül a Járom az utam, a Lila akácok, a Vén budai hársfák és a Pesti polgár is.
A zenekar júliusban a Budapest Parkban kezdte jubileumi koncertsorozatát, amely december végéig tart. Azóta felléptek Tihanyban, a Dohány utcai zsinagógában, a pécsi Kodály Központban és az A38-on. Az utolsó három elõadás decemberben lesz: a debreceni Kölcsey Központ után 19-én a Katona József Színház a helyszín, ahol tíz évvel ezelõtt a zenekar debütáló koncertjét tartotta. Zárásként december 22-én a Kongresszusi Központban játszik a zenekar.
A Budapest Bár zenekarban Farkas Róbert (hegedû, brácsa, gitár, ukulele), Farkas Mihály (cimbalom), Farkas Richárd (nagybõgõ), Ökrös Károly (harmonika, zongora) és Kisvári Ferenc (dob, ütõhangszerek) szerepel, a produkció énekese Behumi Dóri, Ferenczi György, Frenk, Keleti András, Kiss Tibor, Kollár-Klemencz László, Mezõ Misi, Lovasi András, Németh Juci, Rutkai Bori és Szûcs Krisztián.
A produkció tízéves fennállása alatt csaknem háromszáz dalt dolgozott fel Farkas Róbert hangszerelésében a húszas-harmincas évek zenei stílusában. Az öttagú cigányzenekar a pop-rockéletbõl érkezett énekes szólistáival mintegy nyolcszáz koncertet adott. Az eddigi lemezek: Volume 1 (2007), Tánc (2009), Zene (2010), Hoppá! (2011), Szerdán tavasz lesz (2014), Húszezer éjszakás kaland (2014), Délutáni csókok (2014), Klezmer (2015), Ünnep (2016), 10 - Best of Budapest Bár (2017).
• Presser díszpolgár lett
• Ünnepeljük együtt a magyar dal napját!
• Titokban mûttette meg magát a Megasztár...
• Nem marad el az Amadinda-Presser szilve...
• A legnépszerûbb YouTube-erek
• Egymillión túl a magyar film
• Fegyverek helyett bõven lenne mire költ...
• Dokumentumfilm fesztivál
• Tigris támadt a gondozójára
• Gitárok csapnak össze
• Ejtõernyõvel kellett landolnia Budapesten